โปรดเกล้าฯ พ.ร.ฎ.เปิดประชุมสภา สมัยวิสามัญ
ร.10 โปรดเกล้าฯ พ.ร.ฎ.เปิดประชุมสภา สมัยวิสามัญ 26 ต.ค.นี้
ร.10 โปรดเกล้าฯ พ.ร.ฎ.เปิดประชุมสภา สมัยวิสามัญ 26 ต.ค.นี้
21 ต.ค. 2563

ผู้สื่อข่าวรายงานว่า วันที่ 21 ต.ค.63 เว็บไซต์ราชกิจจานุเบกษา เผยแพร่พระราชกฤษฎีกา (พ.ร.ฎ.) เรียกประชุมสมัยวิสามัญแห่งสภา พ.ศ.2563
โดยพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่าโดยที่มีความจำเป็นเพื่อประโยชน์แห่งรัฐ สมควรที่จะเรียกประชุมรัฐสภาเป็นการประชุมสมัยวิสามัญ
อาศัยอำนาจตามความในมาตรา 122 และมาตรา 175 ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ ให้ตราพระราชกฤษฎีกาเรียกประชุมสมัยวิสามัญแห่งรัฐสภาตั้งแต่วันที่ 26 ต.ค.63
ผู้รับสนองพระบรมราชโองการ พล.อ.ประยุทธ์ จันทร์โอชา นายกรัฐมนตรี
